Title: พระราชกฤษฎีกา ว่าด้วยการตั้งข้าหลวงยุติธรรม พุทธศักราช 2483

พระราชกฤษฎีกา

พระราชกฤษฎีกา
ว่าด้วยการตั้งข้าหลวงยุติธรรม
พุทธศักราช ๒๔๘๓

ในพระปรมาภิไธยสมเด็จพระเจ้าอยู่หัวอานันทมหิดล
คณะผู้สำเร็จราชการแทนพระองค์
(ตามประกาศประธานสภาผู้แทนราษฎร
ลงวันที่ ๔ สิงหาคม
พุทธศักราช ๒๔๘๐)
อาทิตย์ทิพอาภา
พล.อ. พิชเยนทรโยธิน
ตราไว้ ณ วันที่ ๑๘ พฤษภาคม
พุทธศักราช ๒๔๘๓
เป็นปีที่ ๗
ในรัชกาลปัจจุบัน

โดยที่เห็นสมควรกำหนดจำนวนตำแหน่งประจำและเขตอำนาจของข้าหลวงยุติธรรม

คณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัว
อาศัยอำนาจตามความในมาตรา ๑๓ วรรค ๑ แห่งพระธรรมนูญศาลยุติธรรม ซึ่งได้แก้ไขเพิ่มเติมโดยมาตรา
๙ แห่งพระราชบัญญัติแก้ไขเพิ่มเติมพระธรรมนูญศาลยุติธรรม พุทธศักราช ๒๔๘๒
จึงให้ตราพระราชกฤษฎีกาขึ้นไว้ดังต่อไปนี้

มาตรา
๑  พระราชกฤษฎีกานี้เรียกว่า พระราชกฤษฎีกาว่าด้วยการตั้งข้าหลวงยุติธรรม
พุทธศักราช ๒๔๘๓

มาตรา
๒[๑]  ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไป

มาตรา
๓  ให้มีตำแหน่งข้าหลวงยุติธรรม ๔
ตำแหน่ง ประจำอยู่ ณ จังหวัด ดังต่อไปนี้
(๑)
ข้าหลวงยุติธรรมภาคกลาง มีตำแหน่งประจำอยู่ ณ จังหวัดพระนคร
(๒)
ข้าหลวงยุติธรรมภาคเหนือ มีตำแหน่งประจำอยู่ ณ จังหวัดเชียงใหม่
(๓)
ข้าหลวงยุติธรรมภาคใต้ มีตำแหน่งประจำอยู่ ณ จังหวัดสงขลา
(๔)
ข้าหลวงยุติธรรมภาคตะวันออก มีตำแหน่งประจำอยู่ ณ จังหวัดนครราชสีมา

มาตรา
๔ 
ให้ข้าหลวงยุติธรรมภาคกลางมีเขตอำนาจในจังหวัดพระนครและธนบุรี
(เฉพาะศาลแขวงและศาลจังหวัดมีนบุรี) จังหวัดนนทบุรี จังหวัดสมุทรปราการ
จังหวัดพระนครศรีอยุธยา จังหวัดปทุมธานี จังหวัดลพบุรี จังหวัดสระบุรี
จังหวัดสิงห์บุรี จังหวัดอ่างทอง จังหวัดนครสวรรค์ จังหวัดชัยนาท จังหวัดอุทัยธานี
จังหวัดฉะเชิงเทรา จังหวัดปราจีนบุรี จังหวัดชลบุรี จังหวัดนครนายก
จังหวัดจันทบุรี จังหวัดตราด จังหวัดระยอง จังหวัดราชบุรี จังหวัดกาญจนบุรี
จังหวัดประจวบคีรีขันธ์ จังหวัดเพชรบุรี จังหวัดสมุทรสงคราม จังหวัดนครปฐม
จังหวัดสุพรรณบุรี และจังหวัดสมุทรสาคร

มาตรา
๕ 
ให้ข้าหลวงยุติธรรมภาคเหนือมีเขตอำนาจในจังหวัดเชียงใหม่ จังหวัดเชียงราย
จังหวัดแม่ฮ่องสอน จังหวัดลำพูน จังหวัดลำปาง จังหวัดน่าน จังหวัดแพร่
จังหวัดพิษณุโลก จังหวัดพิจิตร จังหวัดเพชรบูรณ์ จังหวัดสุโขทัย จังหวัดอุตรดิตถ์
จังหวัดกำแพงเพชร และจังหวัดตาก

มาตรา
๖ 
ให้ข้าหลวงยุติธรรมภาคใต้มีเขตอำนาจในจังหวัดสงขลา จังหวัดนครศรีธรรมราช
จังหวัดพัทลุง จังหวัดสุราษฎร์ธานี จังหวัดชุมพร จังหวัดสตูล จังหวัดปัตตานี
จังหวัดนราธิวาส จังหวัดยะลา จังหวัดภูเก็ต จังหวัดกระบี่ จังหวัดตรัง
จังหวัดพังงา และจังหวัดระนอง

มาตรา
๗  ให้ข้าหลวงยุติธรรมภาคตะวันออก
มีเขตอำนาจในจังหวัดนครราชสีมา จังหวัดชัยภูมิ จังหวัดบุรีรัมย์ จังหวัดร้อยเอ็ด
จังหวัดมหาสารคาม จังหวัดอุบลราชธานี จังหวัดศรีสะเกษ จังหวัดสุรินทร์
จังหวัดอุดรธานี จังหวัดขอนแก่น จังหวัดนครพนม จังหวัดเลย จังหวัดสกลนคร
และจังหวัดหนองคาย

มาตรา
๘ 
ให้รัฐมนตรีว่าการกระทรวงยุติธรรมมีหน้าที่รักษาการให้เป็นไปตามพระราชกฤษฎีกานี้

ผู้รับสนองพระบรมราชโองการ
พิบูลสงคราม
นายกรัฐมนตรี

วิภา/ตรวจ
๒๗ ตุลาคม ๒๕๕๓
พัสสน/ผู้ตรวจ
๑๔ พฤศจิกายน ๒๕๕๓

[๑] ราชกิจจานุเบกษา เล่ม ๕๗/-/หน้า ๑๐๑/๒๑ พฤษภาคม ๒๔๘๓